tartuNLP/wikipedia-smugri-20251201 huggingface dataset:
Eesti NSV siseministrite loend

Siin on loetletud Eesti NSV Siseministeeriumi ja Eesti NSV Siseasjade Rahvakomissariaadi juhid (siseministrid-rahvakomissarid) ning nende asetäitjad ajavahemikul 1940 kuni 1990.
Eesti NSV siseminister, 1940.
21. juulil 1940 võttis vastvalitud II Riigivolikogu vastu deklaratsiooni riigivõimust Eestis, millega Eesti kuulutati nõukogude sotsialistlikuks vabariigiks. 25. augustil 1940 võttis II Riigivolikogu vastu Eesti NSV Konstitutsiooni, mille järgi muudeti senine Riigivolikogu ümber Ülemnõukoguks. Uuteks kõrgemateks riigivõimu organiteks said Ülemnõukogu Presiidium ja Rahvakomissaride Nõukogu ning rahvakomissariaadid.
Eesti NSV siseasjade rahvakomissarid, 1940–1941.
26. märtsil 1941 toimus Eesti NSV Siseasjade RK ja Eesti NSV Riikliku Julgeoleku RK lahutamine, Boriss Kumm jätkas Eesti NSV Riikliku Julgeoleku Rahvakomissariaadi rahvakomissarina; Aleksei Škurin riikliku julgeoleku rahvakomissari asetäitjana.
Eesti NSV siseasjade rahvakomissarid, 1941.
Teise maailmasõja, Saksa-Nõukogude sõja alguses 6. august 1941, toimus Eesti NSV SARK ja Eesti NSV RJRK taasliitmine
Eesti NSV siseministrid, 1946–1990.
1946–1951
1949. aasta oktoobris viidi miilits SM alluvusest Eesti NSV RJM alluvusse, kuni 1953. aasta märtsini. SM asetäitja ametikoht miilitsa alal SM puudus. Ametikoht (siseministri asetäitja ja Miilitsavalituse ülem) SM taastati 1953. aasta märtsis.
1951–1953
1953
1953–1959
1959–1961
1961–1962
1962–1968
1968–1979
1979–1990
1990
Polyus Gold

Polyus Gold (venekeelse nimega ОАО «Полюс Золото») on Venemaa kaevandus- ja metallurgiaettevõte, mille põhitegevusalaks on kullatootmine Venemaal ja Kasahstanis. Polyus Gold on Venemaa suurim kullatootja. 2009. aastal toodeti 39,2 tonni (1261 untsi) kulda.
Peamised omanikud on Suleiman Kerimovi struktuurid (37% aktsiatest), Mihhail Prohhorovi Onexim (umbes 40%). Suleiman Kerimovi varad kuulusid 2009. aasta kevadeni Vladimir Potaninile.
Ettevõtte aktsiatega kaubeldakse Venemaa börsidel RTS ja MICEX, New Yorgi börsil OTC ning Londoni börsil.
Polyus Gold moodustati 2006. aasta märtsis Norilsk Nickeli kontrollitud kullatootmise aktivate eraldamisel eraldi ettevõttesse.
2009. aasta augustis teatas ettevõte, et omandas 50,1% osaluse Kasahstani kullatootmisettevõttes KazakhGold.
2010. aastal kiitis Venemaa valitsuse välisinvesteeringute komitee heaks Polyus Goldi pööratud ülevõtmise ("обратное поглощение / reverse takeover"), mille käigus Jersey saarel registreeritav KazakhGold pidanuks omandama Polyus Goldi aktivad ja saama grupi juhtivettevõtteks. Tulemusena moodustuv Polyus Gold International koteeritaks Londoni börsil, 73,6 % tema aktsiatest omandaksid Prohhorov ja Kerimov.
2010. aasta juuni lõpus andis Polyus Gold Londonis kohtusse KazakhGoldi varasemad juhid -- ettevõtte varasemate omanike, Asaubajevite perekonna liikmed. Hageja nõuab 450 miljoni dollari tasumist, väites et Asaubajevid esitasid neile valeväiteid kullatootmise kohta Kasahstanis. 2010. aasta juulis tühistas Kasahstan oma heakskiidu pööratud ülevõtmise tehingule, väites, et Polyus Gold on rikkunud maavarade seadust.
Lääne maakonna veekogude loend

"Veekogude nimekiri pärineb Keskkonnaregistri andmebaasidest"
Abraham Winkler noorem

Abraham Winkler (noorem) (1649 Tallinn – 21. märts 1696 Rapla) oli Eesti vaimulik.
Vanemate surma järel kasvas ta üles Raplas von Hastferi peres. Immatrikuleeriti 29. juunil 1669 Jena Ülikooli. Ordineeriti 29. märtsil 1674 õpetajaks.
Oli 1674–1696 Rapla Maarja-Magdaleena koguduse õpetaja. Suri aastal 1696, maeti 12. veebruaril 1697 Tallinna toomkirikusse.
Ta osales pärast 6. juuni 1684 Toompea tulekahjus hävinenud eestikeelse Uue Testamendi evangeeliumide teksti tõlkimisel ja revideerimisel. Võttis osa Liepa (asub praeguse Cēsise rajooni territooriumil) piiblikonverentsist (25. august – 25. september 1686). Valiti aastal 1693 eestikeelse lauluraamatu üheks revideerijaks ja kokkuseadjaks (kasutas meediumkirjaviisi). Oli üheks Rootsi 1693. aasta kirikukorralduse eesti keelde tõlkijateks aastal 1695. Koostas ja laskis trükkida leinajutlusi, näiteks pastor Anton Heidrichile.
Isiklikku.
Tema isa Abraham Winkler oli Tallinna Toomkiriku saksa koguduse õpetaja, naisevend Johann Matthäus Embken oli Vigala Maarja koguduse õpetaja. Poeg Reinhold Winkler oli Järva-Jaani Ristija Johannese koguduse õpetaja, poeg Theodor Winkler oli Tallinna Püha Vaimu koguduse õpetaja, poeg Johann Abraham Winkler oli Koeru- ja Järva-Jaani Ristija Johannese koguduse õpetaja, poeg Samuel Matthäus Winkler oli Märjamaa Maarja koguduse õpetaja.
Vahakujude maja

"Vahakujude maja" (originaalpealkiri "House of Wax") on 2005. aasta õudusfilm. Film esilinastus Ühendriikides 6. mail ja Austraalias 14. juulil 2005. "Vahakujude maja" teenis 68 766 121 dollarit.
Tegevustik.
Carly (Elisha Cuthbert) ja Paige (Paris Hilton) veedavad sõpradega öö telkides. Hommikul avastavad nad, et keegi on nende auto ära lõhkunud. Sellepärast lähevad nad lähedale asuvasse Ambrose linna ning külastavad vahakujude muuseumit. Seal nad avastavad aga midagi õudset: nimelt muuseumis olevad vahakujud on midagi enamat kui lihtsalt vahakujud.
Carl Masing

Carl Masing on mitme tuntud inimese nimi:
Karl Masing

Karl Masing on olnud mitme tuntud isiku nimi:
Eugen Ruus

Eugen Ruus (19. august 1917 Vändra – 10. august 2000 Vancouver) oli eesti päritolu tehnikateadlane, eesti elu edendaja Kanadas ja õigeusu preester.
Ta alustas kooliteed Vändras ja lõpetas 1935. aastal Vändra Gümnaasiumi. 1941. aastal lõpetas Tallinna Tehnikaülikooli diplomeeritud ehitusinsenerina. 
Töö ehitusinseneri ja -teadlasena.
Pärast ülikooli lõpetamist õpetas ta sealsamas hüdraulikat ja veemajandust. 
Sõja ajal põgenes Soome, kus töötas maa-alust lennukitehast projekteeriva insenerina. Soomest siirdus Rootsi, kus projekteeris sadamaid ja jõujaamu. 
1950. aastal kolis ta koos perega Kanadasse, kus töötas Briti Columbia suurte jõujaamade projekteerimisel. 1956. aastal viibis ajutiselt Euroopas, et teha doktoritööd Karlsruhe Ülikoolis. 
Ta oli hinnatud spetsialist tuumaelektrijaamade vesijahutussüsteemide ja veetammide-paisude alal; ta projekteeris ise palju ja tegi ka teiste inseneride projektidele ekspertiise. Tema sulest on ilmunud rohkesti teadustöid, need koondas ta 1998. aastal ilmunud monograafiasse.
Tegevus apostliku õigeusu vaimulikuna.
Vancouveris elades täitis ta ka Eesti Apostliku Õigeusu Kiriku preestri ülesandeid. Ruus pühitseti diakoniks ja preestriks metropoliit Athenagorase poolt 1964. aastal Londonis. Ta teenis õigeusklikke nii Kanadas kui ka Austraalias. 1971. aastal pälvis ta õigeusu kiriku ülempreestri nimetuse. 
Tal olid suured teened Vändra Apostlite Peetruse-Pauluse koguduse ja kiriku taastamisel. Koos ülempreester Emmanuel Kirsiga pidas ta ka 8. mail 1993 Vändra õigeusu kiriku taasavamisteenistuse.
Isiklikku.
Tema isa Anton Ruus oli aastatel 1917–1939 Vändra Apostlite Peetruse-Pauluse koguduse preester. Tema õetütar Maria Mahlapuu on Vändra Apostlite Peetruse-Pauluse koguduse juhatuse esinaine.
Innamoramento

"Innamoramento" on Mylène Farmeri viies stuudioalbum. See ilmus 7. aprillil 1999.
"Innamoramento" on itaaliakeelne sõna, mis tähendab armumist (ingl. k. "Falling in love").
Muwenda Mutebi II

Ronald Edward Frederick Muwenda Kimera Mutebi II (sündinud 13. aprillil 1955 Mengos) on Buganda kuningas (Kabaka) alates 24. juulist 1993.
27. augustil 1999 abiellus ta Sylvia Naggindaga. Neil on üks tütar.
Uus Laine (lauluvõistlus)

Uus Laine (läti "Jaunais Vilnis"; vene "Новая волна") on iga-aastane noorte lauljate konkurss . Esimene lauluvõistlus peeti 2002. aastal. Kuni 2014. aastani toimus lauluvõistlus Lätis Jūrmalas. Alates 2015. aastast toimub lauluvõistlus Venemaal Sotšis.
Tänapäevase lauluvõistluse Uus Laine eelkäija on 1986. aastal käivitunud Nõukogude Liidu noorte estraadilauljate võistlus "Jurmala" (1987. aastal sai esikoha Kare Kauks, 1988. Erich Krieger). 1990. aastatel võistlus hääbus, aga 2002. aastal taaselustasid selle Raimonds Pauls ja Igor Krutoi .
Eesti lauljad lauluvõistlusel.
2004. aasta lauluvõistlusel esindasid finaalis Eestit Maarja-Liis Ilus koos Soul Militiaga. Poolfinaalis esinesid veel Rolf Roosalu ja Sofia Rubina.
2007. aasta konkursi pool­finaalis osalesid Sofia Rubina (osales ka 2006. aasta pool­finaalis) ning tüdrukutebänd Miau ja Kristina Karelina.
2010. aastal saavutas Uku Suviste lauluvõistlusel kolmanda koha ning sai auhinnaks 20 000 eurot (ligi 312 000 krooni). Esimesel võistluspäeval esitas Uku ingliskeelse loo "Purple Rain" (Prince) ja teisel vene keeles laulu "Sind otsides".
Endel Ulp

Endel Ulp (22. juuli 1923 Kirna, Türi vald – 17. juuli 2008 Toronto) oli eesti vaimulik.
Alustas kooliteed Kirna algkoolis. Seejärel õppis ta Türi Reaalgümnaasiumis, mille lõpetas 1942. aastal. Samal aastal sai ta ka Türi Püha Martini koguduse õpetajalt Peet Nõmmikult leeriõnnistuse. Jõudes põgenikuna Torontosse, jätkas ta õpinguid Toronto Ülikooli juures eksternina ning astus siis Toronto Teachers College'isse, mille lõpetas kooliõpetaja kutsetunnistusega. 
Peale kooliõpetajaameti töötas ta hiljem ka joonestajana. Aastal 1985 astus ta E.E.L.K. Usuteaduslikku Instituuti ja lõpetas selle juunis 1991. aastal. Prooviaastal oli ta Toronto Vana-Andrese koguduses. Ordineeriti õpetajaks peapiiskop Udo Petersoo poolt (assisteerisid praost Edgar Heinsoo ja õpetaja Albert Roost) 2. augustil 1992. 
Endel Ulp valiti (seoses Paul Maidre erruminekuga) San Francisco koguduse õpetajaks. 
Korporatsiooni Fraternitas Estica vilistlane, "coetus" 1986/1987.
Mylène Farmer en tournée

2009. aasta turnee oli Mylène Farmeri viies kontserditurnee, millega ta reklaamis oma seitsmendat stuudioalbumit "Point de Suture". See algas 2. mail Nice'is ja lõppes 19. septembril Brüsselis. Ta andis kontserte Prantsusmaal, Belgias, Šveitsis ja Venemaal. Esimest korda ta esines staadionidel ja erinevalt 2006. aasta turneest oli tal transporditav lava.
Kostüümide autor oli moekunstnik Jean-Paul Gaultier.
Äriedu.
12. septembri Pariisi Stade de France'i (80 000 kohta) kontsert müüdi välja kahe tunniga, mis oli toona rekord. Šveitsi esimene kontsert Genfis (17 000 kohta) müüdi samuti välja kahe tunniga. Michael Driebergi järgi, kes on Live Musicu direktor, oli see aegade kõige kiiremini välja müüdud kontsert Šveitsis. Stade de France'i teine kontsert müüdi veel kiiremini välja, nimelt kulus kõigest üks tund ja viisteist minutit, mis on rekord. Brüsselis magasid inimesed aga poodide ees, et kindlustada endale pilet. Nice'i Palais Nikaia kontserdi (8000 kohta) piletimüügi eel tungisid fännid enne poe avamist sisse ja tol päeval (23. mail) müüdi ⅔ nendest piletitest. Samal päeval kuulutati kaks esimest Nantesi kontserti väljamüüduks.
Palju pileteid müüdi ka mustal turul.
Esitatud laulud.
Tavaline
Anatoomiline vaatus
Punase sädeluse vaatus
Ballaadide vaatus
Must vs Valge vaatus
Röntgenikiirte vaatus
Finaal
Ainult Venemaa
Anatoomiline vaatus
Punase sädeluse vaatus
Ballaadide vaatus
Must vs Valge vaatus
Röntgenikiirte vaatus
Finaal
Ainult staadionid
Anatoomiline vaatus
Punase sädeluse vaatus
Ballaadide vaatus
Must vs Valge vaatus
Röntgenikiirte vaatus
Finaal
Hardu Toomet

Hardu Toomet (kuni 25. jaanuarini 1938 Hartwig Tenter; 25. oktoober 1909 Narva – 22. aprill 2000 Viljandi) oli Eesti sõjaväelane (nooremleitnant).
30. detsembril 1931 ülendati ta lipnikuks ja 16. veebruaril 1940 nooremleitnandiks. Ta teenis Kaitseliidu Viru maleva Jõhvi valla kompaniis.
Lähtru kraav

Lähtru kraav on kraav Läänemaal Lääne-Nigula vallas Väike- ja Suure-Lähtru külas.
Kraavi pikkus on 6,2 km ning see suubub vasakult Rannamõisa jõkke (19,2 km suudmest). Kraavi valgla on 11 km².
Kraav on mitteavalik veekogu, mille piiranguvöönd on 50 m.
Lähtru kraavi keskkonnaregistri kood on VEE1106200.
Ave-Martna peakraav

Ave-Martna peakraav on kraav Läänemaal Lääne-Nigula vallas Allikmaa ja Turvalepa külas.
Peakraav suubub Turvalepa külas vasakult Rannamõisa jõkke. Peakraavi valgla on alla 10 km². Lähe on Allikmaa külas. Kraavist läände jääb Turvalepa raba, kraavist lõunasse jääb Turvalepa soo. Kraavist põhja poole jääb endise Keila–Haapsalu raudtee tamm.
Ave-Martna peakraav on mitteavalik veekogu.
Ave-Martna peakraavi keskkonnaregistri kood on VEE1106101.
Tabra oja

Tabra oja (ka "Tabra jõgi") on oja Läänemaal Lääne-Nigula vallas Ehmja, Jõesse ja Liivaküla külas ning Lääne-Nigula vallas Kirimäe ja Nihka külas.
Oja suubub Liivaküla ja Ehmja küla piiril paremalt Rannamõisa jõkke (8,1 km suudmest). Oja on heledaveeline ja vähese orgaanilise aine sisaldusega avalik veekogu, mille piiranguvöönd on 100 m.
Tabra oja keskkonnaregistri kood on VEE1106400.
Kanepi Palojärv

Palojärv (ka "Kanepi Palojärv", "Kanepi Palujärv", "Kooraste Palujärv") on järv Põlvamaal Kanepi vallas, Kanepist umbes 2,5 km lääne pool Hino külas.
Kirjeldus.
Palojärv on kirde-edela suunas piklik järv pindalaga 8,4 ha. Suurimaks sügavuseks koos lendmudaga on 6,0 m. Kaldad on soostunud, kuid kallastel tõuseb maapind järsult, eriti läänekaldal. Järv kuulub kihistumata pehmeveeliste segatoiteliste järvede hulka. Taimestik on keskmise liigirikkusega, 1972. aastal leiti 14 liiki taimi. Kalastik on vaene (põhiliselt koger ja linask).
Järve ümbritsevad metsad.
Läbivool.
Väljavool Mutsina järve.
Taizhou

Taizhou on ringkonna õigustega linn Hiinas Jiangsu provintsis. 
Haldusjaotus.
Taizhou jaguneb kuueks maakonna tasemel haldusüksuseks (kaks linnarajooni ja neli maakonna õigustega linna):
Johann Abraham Winkler vanem

Johann Abraham Winkler (vanem) (13. jaanuar 1676 Tallinn Rootsi kuningriik – detsember 1742 Tallinna kubermang Venemaa keisririik) oli Eesti vaimulik.
Immatrikuleerus 23. aprillil 1696 Rostocki Ülikooli. Pärast pastor Gustav Johann Laurentiuse tapmist aastal 1704, kutsuti ta 1705 aasta alguses Järva-Jaani Ristija Johannese koguduse pastoriks. Ordineeriti kirikuõpetajaks 1. märtsil 1706.
Oli 1706–1710 Järva-Jaani koguduse pastor. Pidas 21. juuni–23. juuni 1708 toimunud Eestimaa sinodil eestikeelse jutluse. Venelased võtsid ta Märjamaal juulis 1710 vangi ning viisid Narva kaudu Ivangorodi. Mõne aja möödudes vabakslastuna tuli Eestimaale tagasi, sai 24. aprillil 1711 Koeru Maarja-Magdaleena koguduse pastoriks, hooldades aastani 1714 ka Järva-Jaani kogudust. 
Valiti aastal 1730 Eestimaa konsistooriumi eesistujaks. 6. juunil 1742 sai Järva praostkonna praostiks.
Isiklikku.
Tema isa Abraham Winkler oli Rapla Maarja-Magdaleena koguduse õpetaja, vanaisa Abraham Winkler oli Tallinna Toomkiriku saksa koguduse õpetaja, onu Johann Matthäus Embken oli Vigala Maarja koguduse õpetaja. Vend Reinhold Winkler oli Järva-Jaani Ristija Johannese koguduse õpetaja, vend Theodor Winkler oli Tallinna Püha Vaimu koguduse õpetaja, vend Samuel Matthäus Winkler oli Märjamaa Maarja koguduse õpetaja. Oli kolm korda abielus, teise naise isa oli Tallinna Püha Vaimu koguduse õpetaja Johann Schwabe, kolmanda naise isa oli Harju-Risti koguduse õpetaja Jacob Johann Seebach.
Samuel Matthäus Winkler

Samuel Matthäus Winkler (13. jaanuar 1676 Tallinn Rootsi kuningriik – 15. juuli 1710 Märjamaa Rootsi kuningriik) oli Eestimaa vaimulik.
Immatrikuleeriti aprillis 1696 Rostocki Ülikooli. Ordineeriti 14. märtsil 1706 kirikuõpetajaks.
Oli aastatel 1706–1710 Märjamaa Maarja koguduse pastor. 
Suri 15. juuli 1710 Märjamaal, maeti 15. novembril 1710 Tallinna.
Isiklikku.
Tema isa Abraham Winkler oli Rapla Maarja-Magdaleena koguduse õpetaja, vanaisa Abraham Winkler oli Tallinna Toomkiriku saksa koguduse õpetaja, onu Johann Matthäus Embken oli Vigala Maarja koguduse õpetaja. Vend Reinhold Winkler oli Järva-Jaani Ristija Johannese koguduse õpetaja, vend Theodor Winkler oli Tallinna Püha Vaimu koguduse õpetaja, vend Johann Abraham Winkler oli Koeru- ja Järva-Jaani Ristija Johannese koguduse õpetaja. Tema äi Caspar Coster oli Hageri Lambertuse koguduse õpetaja.
Sergei Podolinski

Sergei Sergejevitš Podolinski (17. august (vkj) 1879 Pariis – 1944) oli Venemaa riigitegelane. Aastatel 1915−1917 oli ta viimane Liivimaa viitsekuberner.
Elulugu.
Päritolu ja haridustee.
Põlvnes Ukrainast pärit aadlisuguvõsast. Tema isa oli meditsiinidoktor Sergei Andrejevitš Podolinski (1850−1891), ema Natalja Jakimovna Andrejeva. Õppis Peterburi ülikoolis.
Riigiteenistus.
Pärast õpingute lõppu astus ta 1906. aastal Venemaa tsiviilteenistusse ja sai kolleegiumisekretäri teenistusastme. Teenis siseministeeriumis VIII klassi eri asjade ametnikuna. Tõusis kolleegiumiassessoriks. Aastatel 1915−1917 oli ta Liivimaa viitsekuberner. Ta oli ühtlasi Tula kubermangu semstvovalitsuse liige.
Perekond.
Ta vanaisa Andrei Podolinski (1806–1886) oli luuletaja.
Abraham Winkler vanem

Abraham Winkler (vanem) (juuli 1606 Freiburg, Tüüringi – 9. august 1657 Tallinn Rootsi kuningriik) oli Eestimaa vaimulik.
Abraham Winkleri isa, Tobias Winkler, oli kirikukantor ja organist Saksamaal.
Abraham õppis 1613–1617 Freiburgi ja 1618–1624 Schulpforta koolis ning 1624–1626 Leipzigi Ülikoolis. 26. mail 1628 immatrikuleeriti Wittenbergi Ülikooli. 4. novembril 1632 sai Pirnas (Saksimaal) koguduse diakoniks ja 7. oktoobril 1638 ülemdiakoniks. 
Kolmekümneaastase sõja ajal juulis 1639 põgenes rootslaste juurde, suundus nendega Böömimaale ja Pirnasse, oli kiriku inspektor oktoobrini 1639. Saadeti seejärel Stralsundi ning kevadeks 1641 Stockholmi, oli 6 kuud krahv Lennart Torstensoni kodupastor ja jutlustas kaks korda ka kuninganna Kristiina juures. Sügisel 1641 sai kutse Tallinna Toomkiriku saksa koguduse pastor ametikohale; enne Tallinna siirdumist aga immatrikuleeriti 15. oktoobril 1641 Greifswaldi Ülikooli ja sai seal magistriks. 
Alates 30. aprillist 1642 oli Tallinna Toomkiriku saksa koguduse pastor ja Eestimaa konsistooriumi assessor; 1651 sai Lääne praostkonna praostiks, aastal 1653 ka Ida-Harju praostkonna praostiks. Oli kuus korda Eestimaa konsistooriumi eesistuja ("Praeses").
Winkler juhatas uue neljaosalise kiriku käsi- ja koduraamatu tõlkimist ja trükkiandmist, kuid ise ei tõlkinud. Talt on rohkelt tulnud trükitud saksakeelseid leinajutlusi.
Isiklikku.
Tema poeg Abraham Winkler oli Rapla Maarja-Magdaleena koguduse õpetaja. Pojapoeg Reinhold Winkler oli Järva-Jaani Ristija Johannese koguduse õpetaja, pojapoeg Theodor Winkler oli Tallinna Püha Vaimu koguduse õpetaja, pojapoeg Johann Abraham Winkler oli Koeru ja Järva-Jaani Ristija Johannese koguduse õpetaja, pojapoeg Samuel Matthäus Winkler oli Märjamaa Maarja koguduse õpetaja.
Anamorphosée

"Anamorphosée" on Mylène Farmeri neljas stuudioalbum. See ilmus 17. oktoobril 1995.
Hoolimata rohkeetst kriitilistest arvustustest oli album edukas. See jõudis albumite edetabelis esikohale ja püsis edetabelis peaaegu kaks aastat.
Kaansemäe kraav

Kaansemäe kraav (ka "Maalse peakraav") on kraav Läänemaal Lääne-Nigula vallas Ehmja ja Lääne-Nigula külas.
Peakraavi pikkus on 2,6 km. Kraav suubub Lääne-Nigula ja Ehmja küla piiril paremalt Rannamõisa jõkke (12,3 km suudmest). Peakraavi valgla on 4,6 km². Lähe on Ehmja külas.
Kaansemäe kraav on mitteavalik veekogu, mille piiranguvöönd on 50 m.
Kaansemäe kraavi keskkonnaregistri kood on VEE1106300.
Raana jõgi

Raana jõgi (ka "Raana oja") on jõgi Läänemaal Lääne-Nigula vallas Keskvere, Kurevere, Männiku, Rannajõe ja Rõude külas. Jõgi jääb tervikuna Matsalu rahvuspargi alale.
Jõgi suubub vasakult Rannamõisa jõkke (2,3 km suudmest).
Jõgi on savika veega mitteavalik veekogu, mille piiranguvöönd on 50 m.
Raana jõe keskkonnaregistri kood on VEE1106800.
Sarapuu järv

Sarapuu järv (ka "Raudsepa järv") on järv Valgamaal Tõrva vallas Aitsra külas.
Juhan Reidak

Juhan Reidak (kuni 30. maini 1936 Juhan Reitag, ka Johann Reitag; 29. september 1876 Pärsti – 1. märts 1945 Tori) oli eesti vaimulik.
Õppis 1884–1888 Pärsti vallakoolis, 1888–1889 Viljandis kihelkonnakoolis, 1890–1892 Viljandi linnakoolis, 1892–1893 sai eraõpet, 1894–1896 Hugo Treffneri Gümnaasiumis Tartus ja 1896–1897 Pärnu gümnaasiumis. Tartu Ülikooli usuteaduskonnas õppis ta aastatel 1897–1901. Prooviaastal oli ta Palamuse Püha Bartholomeuse koguduses (Burchard Georg Sielmanni juures) ning Kodavere ja Alatskivi koguduses Paul Ferdinand Walteri juures. Ordineeriti õpetajaks 20. märtsil 1904 Tarvastus.
Oli aastal 1904 adjunktõpetaja Suure-Jaani Johannese koguduses. 1904–1907 Viljandi praostkonna vikaarõpetaja. Aastatel 1907–1911 teenis ta Püha Jakobi kogudust ja 1911–1945 (introdutseeriti 8. oktoobril 1911) Tori kogudust. Aastatel 1930–1945 oli ta Pärnu praostkonna abipraost ja 1941–1945 Pärnu praostkonna praosti kohusetäitja.
Isiklikku.
Tema tütar Irene oli abielus praost Harald Põllu poja Hillar Põlluga.
EMK

EMK on lühend, mis võib tähendada järgmist:
Rägina jõgi

Rägina jõgi (ka "Rägina peakraav") on kraav Läänemaal Lääne-Nigula vallas Kaare, Kaasiku, Keskvere, Kirna, Kokre, Kuluse, Niinja, Nõmme, Putkaste, Rannajõe, Suure-Lähtru, Vanaküla ja Väike-Lähtru külas.
Peakraavi pikkus on 19,4 km. Peakraav suubub Rannajõe ja Keskvere külas vasakult Rannamõisa jõkke (5,9 km suudmest). Peakraavi valgla on 63,2 km². Lähe on Nõmme külas. Peakraavi lähtest kirdesse jääb Marimetsa looduskaitseala (Marimetsa raba). Peakraavi suue jääb Matsalu rahvuspargi alale. 3,4 km suudmest suubub vasakult peakraavi Pahasoo peakraav. Suudmest umbes 200 m ülesvoolu ületab kraavi Haapsalu–Laiküla maantee (Rannamõisa-2 sild).
Rägina jõgi on tugevasti muudetud avalik veekogu, mille piiranguvöönd on 100 m.
Rägina jõe keskkonnaregistri kood on VEE1106500.
Õigluse ja Arengu Partei

Õigluse ja Arengu Partei (türgi keeles "Adalet ve Kalkınma Partisi", lühendatult "AKP") on Türgi partei, mis reklaamib end mõõduka ja konservatiivsena, toetades liberaalset turumajandust ja Türgi liitumist Euroopa Liiduga. Euroopa ajakirjandus seevastu nimetab parteid sageli islamimeelseks.
Alates 2005. aastast on AKP Euroopa Rahvapartei vaatlejaliige. 
2007. aasta parlamendivalimistel võitis AKP 46,6% häältest.
2008. aastal tegi Türgi peaprokurör avalduse AKP keelustamiseks, kuna tema hinnangul kujutas partei soov lubada naisüliõpilastel pearäti kandmist ohtu Türgi riigi ilmalikele alustele. Keelustamine ei kogunud konstitutsioonikohtus nõutavat kvalifitseeritud häälteenamust.
Parteijuht on alates 22. maist 2016 Binali Yıldırım. Eelmine esimees oli Ahmet Davutoğlu. Erakonna üks asutajaid ja kauaaegne esimees oli Türgi president Recep Tayyip Erdoğan. Endine Türgi president Abdullah Gül on samuti AKP liige.
Euroopa Rahvapartei

Euroopa Rahvapartei (lühend EPP) on paremtsentristlik Euroopa parteide liit, mis ühendab kristlik-demokraatlikke ja konservatiivseid Euroopa erakondi.
Euroopa Rahvapartei asutati ametlikult 1976. aastal. Rahvaparteil on 2021. aasta augusti seisuga 82 liikmeserakonda 43 riigis. Eesti parteidest kuulub sinna Erakond Isamaa.
Euroopa Rahvapartei fraktsioon on 2021. aasta augusti seisuga Euroopa Parlamendi suurim, sinna kuulub 187 liiget (26,6% kõigist parlamendiliikmetest).
Kvalifitseeritud häälteenamus

Kvalifitseeritud häälteenamus on valimistel või otsuste tegemisel häälteenamus, mis peab ületama kindlaksmääratud normi. Enamasti nimetatakse kvalifitseeritud häälteenamuseks lihthäälteenamusest (mille puhul normiks on 50% antud häältest) kõrgema häälte arvu nõuet.
Näiteks Eesti Vabariigi põhiseaduse kiireloomuliseks muutmiseks Riigikogu poolt on nõutav Riigikogu liikmete neljaviiendikuline häälteenamus.
Lihthäälteenamus

Lihthäälteenamus on otsuste tegemisel poolthäälte enamus võrreldes vastuhäälte arvuga. 
Valimistel nimetatakse lihthäälteenamuseks mingi valiku kasuks antud häälte suhtelist enamust võrreldes teiste valikute kasuks antud häältega. Lihthäälteenamusega valimisel saab valituks enim hääli saanud kandidaat.
California (Mylène Farmeri laul)

California on Mylène Farmeri 1995. aasta laul. See oli kolmas singel tema albumist Anamorphosée. See ilmus 26. märtsil 1996.
USA stsenarist ja filmirežissöör Abel Ferrara juhtis "California" väga kalli muusikavideo tegemist. "Californiat" peetakse Farmeri üheks tuntuimaks lauluks ning ta on seda esitanud peaaegu iga tuuri ajal.
Absoluutne häälteenamus

Absoluutseks häälteenamuseks nimetatakse valimistel või otsuste tegemisel tavaliselt häälteenamust, mille puhul mingi valiku poolt antud häälte arv on suurem kui 50% hääletava organi võimalike häälte koguarvust (kaasa arvatud puudujad ja hääletamisest hoidujad).
Mylenium Tour

"Mylenium Tour" on Mylène Farmeri kolmas kontsertalbum. See ilmus 5. detsembril 2000.
Matt Barker

Matt Barker (pseudonüüm; sündinud 25. veebruaril 1979) on eesti kirjanik. 
Matt Barker on kirjutanud peamiselt ulmejutte, ilmunud on ka romaane.
Mylenium Tour (tuur)

Mylenium Tour on Mylène Farmeri kolmas kontserditurnee, mis toetab tema viiendat stuudioalbumit "Innamoramento". Farmer esines Prantsusmaal, Belgias, Šveitsis ja Venemaal.
Kontserte käis vaatamas rohkem kui 450 000 inimest.
Turnee ajad.
Kokku toimus 42 kontserti neljas riigis.
Burchard Sielmann

Burchard Georg Sielmann (8. juuli 1838 Straupe Straupe kihelkond Volmari kreis Liivimaa kubermang Venemaa keisririik – 22. jaanuar 1913 Tallinn Eestimaa kubermang Venemaa keisririik) oli Eesti vaimulik.
Õppis Cēsise lähedal asuvas Bērzaine Maagümnaasiumis. Õppis Tartu Ülikoolis aastatel 1858–1859 ajalugu ning aastatel 1859–1863 ja 1864–1865 usuteadust. Täiendas end Erlangeni Ülikoolis. Oli aastatel 1866–1869 koduõpetajaks. Oli prooviaastal Vändra Martini koguduses Ernst Johann Georg Sokolowsky juures. Ordineeriti 5. novembril 1872 õpetajaks.
Oli 1872–1873 Pilistvere Andrease koguduse adjunktõpetaja. 1872–1873 oli ta Tartu-, Pärnu- ja Viljandi praostkondade vikaarõpetaja. 1874–1877 oli ta (introdutseeriti 17. märtsil 1874) Tõstamaa Maarja koguduse õpetaja. ja 1877–1909 Palamuse Püha Bartholomeuse koguduse õpetaja, olles alates 1884 vaimulikuks koolirevidendiks ja oli aastatel 1887–1906 Tartu praostkonna praostiks. Jäi aastal 1909 emerituuri.
Isiklikku.
Tema isa Woldemar Friedrich Sielmann (1802–1866) oli Straupe koguduse õpetaja, poeg Woldemar Paul Sielmann oli Pärnu Nikolai koguduse ja Tallinna Oleviste koguduse abiõpetaja. Tema emapoolne vanaisa oli Straupe koguduse õpetaja Georg Gustav Sokolovsky (1792–1834), tema onu oli Vändra Martini koguduse õpetaja Ernst Johann Georg Sokolowsky.
Kirjanduslik prototüüp.
Burchard Sielmann on ühe Oskar Lutsu Tootsi-lugude sarja kõrvaltegelase Paunvere kirikuõpetaja prototüüp.
Tootsi-lugude põhjal tehtud Arvo Kruusemendi filmis "Kevade" mängis kirikuõpetajat Arnold Kasuk.
Rhône'i departemang

Rhône'i departemang on 2. järgu haldusüksus (departemang) Prantsusmaal Auvergne-Rhône-Alpesi piirkonnas. See on nime saanud Rhône'i jõe järgi.
2015. aastani kuulus departemang Rhône-Alpesi piirkonda.
Haldusjaotus.
Departemang jaguneb halduslikult:
Ago Viljari

Ago Viljari (enne eestistamist Franz Krillo; 7. detsember 1910 Karula – 26. juuli 1989 Elva) oli eesti teoloog ja vaimulik, Uue Testamendi teadlane.
Viljari lõpetas 1929. aastal Valga Poeglaste Gümnaasiumi. Seejärel õppis Tartu Ülikooli filosoofiateaduskonnas, ent katkestas peagi ja jätkas 1932. aastal õpinguid Tartu Ülikooli usuteaduskonnas. Usuteadusliku stuudiumi lõpetas Viljari 1941. aastal. Magistriväitekirja teoloogias kaitses ta 1943. aastal. Prooviaastal oli ta Ülikooli ja Tartu Maarja koguduses. Õpetajaks ordineeriti ta 10. detsembril 1944.
Viljari teenis 1945–1971 Vastseliina Katariina kogudust, 1979–1986 Elva kogudust. 1967–1983 oli ta EELK konsistooriumi assessor (kirikuvalitsuse liige), 1946. aastast alates EELK Usuteaduse Instituudi (Usuteaduse Kõrgema Katsekomisjoni) õppejõud. Ta oli ka Uue Testamendi ja kreeka keele professor ning 1967–1983 Usuteaduse Instituudi dekaan.
Ago Viljari juhendamisel on kaitsnud teadusmagistrikraadi Toomas Paul (1970) ja Eenok Haamer (1972).
Ta on maetud Elva surnuaiale.
Kasutusvaldus

Kasutusvaldus ehk vilikasutus (ladina "ususfructus") on piiratud asjaõigus, mis koormab kinnisasja selliselt, et isik, kelle kasuks kasutusvaldus on seatud (kasutusvaldaja), on õigustatud kasutama kinnisasja ja omandama selle vilju. 
Kasutusvaldust võib piirata mõne kasutusviisi välistamisega.
Kasutusvalduse seadmiseks sõlmitav asjaõigusleping peab olema notariaalselt tõestatud.
Eesti asjaõigusseaduse kohaselt lõpeb füüsilise isiku kasuks seatud kasutusvaldus hiljemalt tema surmaga, kui kasutusvaldus ei lähe üle pärijale (§ 210), ning juriidilise isiku kasuks seatud kasutusvaldus hiljemalt juriidilise isiku lõppemisega või 100 aasta möödumisel kasutusvalduse tekkimisest (§ 211).
Pahasoo peakraav

Pahasoo peakraav on kraav Läänemaal Lääne-Nigula vallas Kurevere, Kaare, Keskvere ja Putkaste külas.
Peakraavi pikkus on 4,2 km. Peakraav suubub vasakult Rägina peakraavi (3,4 km suudmest). Peakraavi valgla on 18,5 km². 1 km suudmest suubub sellesse paremalt Lõpe oja.
Pahasoo peakraav on mitteavalik veekogu, mille piiranguvöönd on 50 m.
Pahasoo peakraavi keskkonnaregistri kood on VEE1106600.
Sofia Rubina

Sofia Rubina-Hunter (sündinud 19. septembril 1985 Tartus) on Eesti laulja. Peamiselt esitab džässi, souli ja klubimuusikat, kuid ka klassikalist muusikat ja juudi rahvamuusikat.
Elukäik.
Sofia on õppinud džässlaulu Tartu Ülikooli Viljandi Kultuuriakadeemias, Cottbusi Konservatooriumis (Saksamaal Marianne Baeri käe all) ja Sotšis (Venemaal). Lisaks on ta end täiendanud Ameerika Ühendriikides Bostonis Berklee muusikakolledžis. 
Sofia Rubina vanemad on juudi ja vene päritolu. Rubina abiellus 21. mail 2012 oma koolikaaslasest trompetimängija Jason Hunteriga Bostonist ning 18. oktoobril 2012 sündis neil tütar.
Laulmine ja projektid.
Rubina teeb Eestis tihedat koostööd trioga Broken Time Orchestra ning ansamblitega Sonja Cream ja Tribute to Chaka Khan band. Lätis Riga Groove electro ja Leedus D Orange. 
Džässis on ta esinenud koos Jazz Trioga (Andre Maaker, Marek Talts), Villu Veskiga, ansambliga Baltic United ning Tartu Junior Big Bandiga.
Aastatel 2004, 2006 ja 2007 osales Lätis Jūrmalas peetaval lauluvõistlusel Uus Laine, kus jõudis konkursi poolfinaali.
Kahel korral võttis Sofia Rubina osa Eurovisiooni lauluvõistluse Eesti eelvoorust. Konkursil Eurolaul 2004 laulis ta koos Hatuna Narsavidzega lugu "Whenever Blue" (viis ja sõnad Fred Krieger). Hatuna ja Sofia esitatud laul, mis sõnumilt meenutab R.E.M.i "Everybody Hurtsi", jäi 188 häälega 10. kohale. Eurolaul 2006 laulis Mikk Targo lugu "Open up Your heart". Laul pälvis 51 häälega 7. koha.
2019. aasta Eesti Laulul osales ta lauluga "Deep Water".
Nordi departemang

Nord [nor] on departemang Prantsusmaal Hauts-de-France'i piirkonnas. Departemangu kutsutakse ka Prantsuse Flandriaks.
Nord on ainuke Prantsusmaa departemang, kus räägitakse lisaks prantsuse keelele hollandi keelt emakeelena.
2015. aastani kuulus departemang Nord-Pas-de-Calais' piirkonda.
Departemang jaguneb halduslikult järgmiselt:
Lõpe oja

Lõpe oja on oja Läänemaal Lääne-Nigula vallas Keskvere, Niinja ja Mõrdu külas.
Oja suubub paremalt Pahasoo peakraavi (1 km suudmest).
Oja on mitteavalik veekogu, mille piiranguvöönd on 50 m.
Lõpe oja keskkonnaregistri kood on VEE1106700.
Phou Bia

Phou Bia (lao keeles ພູ ເບຍ 'õlle mägi') on Laose kõrgeim mägi, mille kõrgus on 2818 meetrit üle merepinna. Mägi asub Annami mäestiku loodeserval ning on selle kõrgeim tipp.
Phou Bia paikneb raskesti ligipääsetavas piirkonnas Xiangkhoangi provintsis, endise Long Cheni lennuvälja lähedal, sõjaväele kuuluval territooriumil. Mäe nõlvadel on varjanud end hmongi geriljad, kes kasutasid mägialasid sõjalisteks operatsioonideks.
10. aprillil 1970 toimus mäe lähedal õnnetus, kui Air America lennuk C-130A purunes vastu mäge.
Priit Pajos

Priit Pajos (sündinud 15. septembril 1971 Türil) on eesti maalikunstnik ja kuraator. 
Ta lõpetas 1998. aastal Tartu Ülikooli maaliosakonna.
Ta on kunstnike rühmituse Kursi Koolkond liige.
Vanur

Vanur ehk vanainimene on inimene, kes on ületanud mingi vanuse (eluea) piiri ja jäänud vanaks. Vanaduse alumine piir on inimese eluetappide liigitustes erinev, sageli on selleks 60 või 75 aastat (e väga ebatäpne). Kõnekeeles selget piiri polegi. Sageli pole liigitustes ka ülempiiri, kuna see on kõige viimane eluetapp; mõnes süsteemis järgneb vanurile (vanadusele) rauk (raugaiga).
Vanurieale eelneb mõnes liigituses elatanuiga või vanem keskiga.
Valkjas mesiohakas

Valkjas mesiohakas ("Echinops sphaerocephalus") on korvõieliste sugukonda mesiohaka perekonda kuuluv mitmeaastane rohttaim.
Valkjas mesiohakas eelistab kuiva ja päikeselist kasvukohta.
Taim kasvab 60–180 cm kõrguseks. Lehed on ogalised. Ta õitseb juunist augustini. Õied on valkjad kuni helesinised; moodustavad pika varre otsa 3–6 cm läbimõõduga keraja õisiku.
Valkjas mesiohakas on hea meetaim. Teda kasvatatakse ka aedades ilutaimena.
Hans Henning Lüdig

Hans Henning Lüdig (28. mai 1919 Tallinn – 19. detsember 2008 Picton, Austraalia) oli eesti vaimulik ja meditsiinitöötaja.
On õppinud Jakob Westholmi Gümnaasiumis ja Pärnu Poeglaste Gümnaasiumis, mille lõpetas aastal 1938. Edasi õppis ta Tartu Ülikooli põllumajandusteaduskonnas agronoomiat (1938–1939) ja arstiteaduskonnas (1939–1944). 1944. aastal põgenes Saksamaale. Arstiteadust õppis ta ka Göttingeni Ülikoolis (1946–1949). 
1949. aastast elas Austraalias ja õppis aastatel 1956–1959 Melbourne'i Ülikoolis arstiteadust. Seejärel töötas Gresswelli Tuberkuloosihaigete Sanatooriumis (1970. aastani) ja Melbourne'is Alkohoolikute ja Narkomaanide Raviasutuses (1970–1984). 
Aastatel 1982–1986 õppis ta kaugõppe teel Torontos asunud Eesti Evangeeliumi Luteri Usu Kiriku Usuteaduslikus Instituudis. Oli seejärel prooviaastal Sydney Jaani koguduses ja ordineeriti 1986. aastal õpetajaks.
Oli aastatel 1986–1999 Sydney Jaani koguduse õpetaja ja aastatel 1987–1999 ka Canberra koguduse õpetaja. Pastorina toimetas ta väikelehte Usulised Tõeterad (ilmus Austraalias).
Isiklikku.
Hans H. Lüdig oli ristitud oma onu, Hanila ja Karuse Margareeta koguduse õpetaja Ernst Lüdigi poolt.
Laulge kaasa!

"Laulge kaasa!" on 1966. aastal ilmuma hakanud laulikute sari. Seda koostas Valter Ojakäär.
Wuhan

Wuhan on linn Hiinas, Hubei provintsi ja Wuhan Shi keskus.
Wuhan asub Jangtse ääres Hani jõe suudmes.
Wuhani ühendab Guangzhouga alates 2009. aasta detsembrist maailma kiireim kiirrongiliin. Ekspressliini keskmine sõidukiirus on 313 km/h. 922 km vahemaa läbitakse 2 tunni ja 57 minutiga.
Wuhanis on USA ja Prantsusmaa konsulaat. Avamisel on Lõuna-Korea konsulaat.
Ajalugu.
Wuhani alal elasid inimesed juba 3000 aastat tagasi.
Linn on moodustatud kolmest varasemast linnast (Wuchang, Hankou ja Hanyang). Sellest tuleb ka linna nimi: esimene silp sümboliseerib esimest linna ja teine silp kaht ülejäänud linna. Ametlikult ühendati need kolm linna Wuhaniks 1927, aga mitteametlikult kasutati nime "Wuhan" juba sajandeid varem.
Hani dünastia ajal oli Wuhani alal üsna suur jõesadam. 208.-209. aasta talvel toimus Wuhani kandis Punaste kaljude lahing, mis pani aluse Hani dünastia lõppemisele. Selle aja paiku hakati ehitama linnamüüre, et kaitsta Hanyangi (206) ja Wuchangi (223). 223. aastal valmis Wuhanis Kollase kure torn, mis on üks Wuhani sümboleid ja iga kord pärast hävimist taastatud.
Mongolite võimu ehk Yuani dünastia ajal ülendati Wuhan provintsi pealinnaks.
Umbes 1700. aastaks tõusis Hankou Hiina suuruselt neljandaks kaubanduskeskuseks.
1911. aastal toimus linnas Wuchangi ülestõus, mis kukutas Qingi dünastia.
Wuhan oli 1920. aastatel Guomindangi valitsuse pealinn.
1938 toimus Wuhanis ja selle ümberkaudsetel aladel Wuhani lahing, milles 350 000-meheline Jaapani armee võitis 1,1 miljoni mehelist Hiina armeed ning vallutas Wuhani ja selle ümbruse. Kuid sealjuures kaotas Jaapan 140 000 meest, mistõttu see jäigi Jaapani viimaseks oluliseks territoriaalseks vallutuseks Hiinas ja Jaapani plaan okupeerida kogu Hiina kukkus täielikult läbi.
1967. aasta juulis toimus Kultuurirevolutsiooni käigus Wuhani intsident, mille käigus kindral Chen Zaidao ja tema juhitav organisatsioon Miljon kangelast keeldus allumast Pekingist tulnud käskudele ja astus Wuhani enda kontrolli alla saamiseks konflikti kohaliku Punakaardiga. Kummaski vaenupooles oli umbes pool miljonit liiget ja sõjategevuses hukkus umbes 1000 inimest. Peking saatis kohale ülekaalukad väeüksused, mistõttu Chen alistus tingimusteta. Chen tagandati, kuid 1972. aastal rehabiliteeriti ja arvati 1978. aastal Hiina KP Keskkomiteesse.
18.–27. oktoobril 2019 toimusid Wuhanis 2019. aasta sõjaväelaste maailmamängud.
Detsembris 2019 sai Wuhanist alguse 2019.–2020. aasta koroonapandeemia.
Linnas asub Wuhani Viroloogia Instituut.
Alexanderi tehnika

Alexanderi tehnika (ka AT, inglise keeles "Alexander technique") on pedagoogiline meetod, mis uurib mõtte ja tegutsemise suhet ning mille põhieesmärk on inimkeha loomuliku tasakaalu leidmine. Alexanderi tehnika abil õpib inimene oma igapäevaelus õigesti kasutama kehalisi ja vaimseid pingeid. See on siiski pigem õppemeetod kui teraapia või füüsilise vormi arendamise viis.
Ajalugu.
Meetodi lõi Austraalia näitleja Frederick Matthias Alexander (1869–1955) 1890. aastatel.
Alexanderi tehnika praktiseerijad väidavad, et paljud inimeste vaevused on tihti põhjustatud korduvast ja pikaajalisest keha valesti kasutamisest, näiteks seistes või istudes tasakaalustamata asendis, valest peahoiust või oskamatust kõndimisest-jooksmisest. Alexanderi tehnika eesmärk on muuta aastatega juurdunud mõtteskeeme ja enesekasutusharjumusi, mis kahjustavad igapäevaelu, et inimese organism ja füüsis võiksid toimida viisil, nagu neile algselt omane oli. Tehnika aitab teadvustada oma keha toimimise protsesse, samuti keha ja meele omavahelist vastasmõju. Alexanderi tehnika annab õpilasele võtted tülikatest harjumustest vabanemiseks. Enesetaju suurenedes võib see meetod vähendada psühho-füüsilisi pingeid ja aidata saavutada üleüldise heaolutunde.
Alexanderi tehnika kasutusala.
Alexanderi tehnika on väga levinud näitlejate ja muusikute koolituses. On leitud, et selle abil on võimalik leevendada mitmeid terviseprobleeme, muuhulgas seljavalu ja Parkinsoni tõbe.
Alexanderi tehnika praktikas.
Lihtsustatult seisneb meetod järgneva tsükli läbimises Alexanderi tehnika õpetaja abiga:
Meetod eeldab õpilase aktiivset protsessis osalemist. Õpetuses on kesksel kohal "õige" lihaskoordinatsiooni edasiandmine käte abiga (nn. "käsitöö"). Õpetaja vahendab sel viisil õpilasele "õigeid" kogemusi keha toimimisest.
Alexanderi tehnika õpetajad.
Meetodi edasiandmiseks peab olema akrediteeritud Alexanderi tehnika õpetaja. Eestis on need Maret Mursa Tormis, Karin Brown, Iren Laidma, Helen Aun, Karmen Haiba, Eva Püssa, Merje Roomere, Hele Aluste, Hanna-Liis Lao, Cathy Sommer ja Sage Pearce-Higgins. Eestis tegutseb ka Alexanderi Tehnika Instituut, kus koolitatakse uusi Alexanderi tehnika õpetajaid. Maret Mursa eestvedamisel peetakse Eestis igal aasta 20. jaanuaril "Alexanderi sünnipäeva", kuhu tulevad kokku Alexanderi tehnika õpetajad igast maailma nurgast.
Ernst Lüdig

Ernst Lüdig (2. aprill 1892 Kose – 28. oktoober 1968 Meppen) oli Eesti vaimulik.
Lõpetas Riia linnagümnaasiumi. Tartu ülikooli usuteaduskonnas õppis ta aastatel 1911–1916. Ordineeriti õpetajaks 23. augustil 1917.
Oli aastatel 1917–1924 Pärnu Nikolai koguduse adjunkt, rahvakooli lektor ja õpetaja. Aastatel 1924–1941 oli ta Hanila ja Karuse Margareeta koguduse õpetaja. Siirdus aastal 1941 Saksamaale. Töötas aastatel 1941–1952 Vechtas vanglavaimulikuna, olles aastatel 1941–1945 pastor Lohnes ja Vechtas (Alam-Saksi liidumaal), samuti töötas ta aastatel 1941–1951 samas linnaarhivaari ja raamatukoguhoidjana. 1952–1960 teenis pastorina Lathenis (Emslandi kreisis Alam-Saksi liidumaal) ja ametikooliõpetajana. Jäi aastal 1960 emerituuri, asudes elama Meppenisse, kus ta ka suri.
Lüdig oli suur ajaloohuviline. Enne II maailmasõda kogus ta Karuse ümbrusest arheoloogilist materjali ja koostas sellest 1930. aastail ümbruskonna rahvale Karuse surnuaial klassitsistlikus stiilis ehitatud parunite kabelis näituse.
Isiklikku.
Tema vennapoeg Hans Henning Lüdig oli eesti koguduste luterlik vaimulik Austraalias.
Fuck Them All

Fuck Them All on Mylène Farmeri esimene singel albumist "Avant que l'ombre...". See ilmus 14. märtsil 2005.
Laulge kaasa

"Laulge kaasa" oli Eesti Televisiooni saatesari. 
Saade alustas tegevust 2000. aastal.
Tuntud laulja esines väikeses asulas vabaõhulaval publiku ees. Publikul lasti osa laule kaasa laulda ning see võimalus antakse ka televaatajale. Intervjueeriti mõnd kohalikku tuntud tegelast, et asulat tutvustada. Saatejuht oli Reet Linna.
2010. aastal nimetati saade ümber "Lauluga maale" ja saatejuhiks sai Gerli Padar.
C'est dans l'air

"C'est dans l'air" (eesti keeles "See on õhus") on Mylène Farmeri neljas singel albumilt "Point de suture". Singel ilmus 27. aprillil 2009. 
Erinevalt albumi "Point de suture" esimesest kolmest singlist ei paigutunud see Prantsusmaa edetabeli tippu kohe, vaid nädal hiljem.
Sextonik

"Sextonik" on Mylène Farmeri viies singel albumilt "Point de suture". See ilmus 31. augustil 2009. 
Hoolimata sellest, et see polnud nii edukas nagu teised singlid samalt albumilt, jõudis see edetabelis ikkagi esikohale.
Ezhou Shi

Ezhou Shi on ringkonna õigustega linn Hiinas Hubei provintsis. Asub Jangtse lõunakaldal.
Haldusüksuse keskus on Echengi linnarajoonis.
Haldusjaotus.
Ezhou jaguneb kolmeks linnarajooniks:
Ezhou

Ezhou (hiina 鄂州 ("Èzhōu")) on linn Hubei provintsis, Ezhou Shi keskus. Ta asub Echengi linnarajoonis.
2000. aasta rahvaloenduse (1.10.2000) järgi oli linna elanike arv 180 985.
Vladimir Lissin

Vladimir Sergejevitš Lissin (vene Владимир Сергеевич Лисин; sündinud 7. mail 1956 Ivanovos) on Venemaa terasemagnaat, Novolipetski raua- ja terasetehase aktsiate kontrollpaketi omanik ja kombinaadi direktorite nõukogu esimees alates 1998. aastast.
Elulugu.
1973. aastal lõpetas ta Kemerovo oblastis Novokuznetskis 41. kooli. 1979. aastal lõpetas ta Novokuznetskis Siberi Metallurgia Instituudi metallurgiainseneri erialal. 1990. aastal lõpetas ta Väliskaubanduse Akadeemia Kõrgema Kommertskooli, 1992. aastal Rahvamajanduse Akadeemia majanduse ja juhtimise erialal ning 1994. aastal Plehhanovi Venemaa Majandusakadeemia. 1996. aastast tehnikateaduste doktor (kaitses Lipetski Riiklikus Tehnikaülikoolis väitekirja "Kombineeritud protsesside matemaatiline modelleerimine ning valu- ja valtsimismoodulite tehnoloogiliste omaduste optimeerimine"). 
Töökäik.
Ta alustas töömeheelu 1975. aastal elektrikuna Juzhkuzbassugoli ühenduses. Pärast instituudi lõpetamist töötas ta Tulachermetis, algul terasetöölise abina ja lõpuks tsehhi juhataja asetäitjana.
1986. aastast töötas peainseneri asetäitjana ja aastatel 1989–1991 Karagandõ metallurgiatehase (Karmet) peadirektori asetäitja, mille peadirektor oli O. N. Soskovets. Samal ajal oli ta Karmeti tooteid maailmaturul müünud ​​vahendaja Kasahstani-Šveitsi TSK-Steel juht.
1992. aastal töötas teemaksuettevõttes Trans Commodities. 1993. aastast on ta partner Trans-World Groupis. 1993. aastast on ta ka Sajanogorski alumiiniumitehase direktorite nõukogu esimees, Novokuznetski ja Bratski alumiiniumitehaste, Magnitogorski ja Novolipetski raua- ja terasetehaste direktorite nõukogu liige.
1997. aastaks sai Lissin enda kätte kontrolli NLMK teemaksude üle. Ostis tehase aktsiaid Sorosilt, Richardilt ja Christopher Chandlerilt.
1998. aastast on ta OJSC NLMK direktorite nõukogu esimees.
2007. aastal omandas ta "offshore"-firma Silener Management kaudu ja 14,42% osaluse Zenit Bankis.
Juulist 2008 kuni juunini 2012 oli ta OAO United Shipbuilding Corporation direktorite nõukogu sõltumatu liige.
Akadeemiline tegevus.
Vene Föderatsiooni valitsuse alluvuses oleva Rahvamajanduse Akadeemia turuprobleemide ja majandusmehhanismi osakonna professor, 16 monograafia ja enam kui 150 teaduspublikatsiooni autor.
Tegevus laskespordi alal.
2018. aasta novembris valiti Euroopa Laskeföderatsiooni president Vladimir Lissin Münchenis toimunud ISSF-i peaassambleel ISSF-i presidendiks. Ta oli ISSF-i 7. president ja pidas seda ametit kuni 30. novembrini 2022.
Varandus.
Forbesi andmetel oli ta 2010. aasta veebruari seisuga Venemaa rikkaim inimene. 2014. aasta alguses hindas Forbes tema varanduseks 16,6 miljardit dollarit, olles rikkuselt Venemaa Föderatsioonis neljas inimene.
2022. aasta aprilli seisuga on ta ajakirja Forbes andmetel Venemaa rikkuselt kolmas inimene. 
Ajakirja Forbes varasemad hinnangud
Wenzhou Shi

Wenzhou on ringkonna õigustega linn Hiina idaosas Zhejiangi provintsis. 
Haldusüksuse keskus on Luchengi linnarajoon. 
Haldusjaotus.
Wenzhou Shi jaguneb 11 maakonna tasemel haldusüksuseks (3 linnarajooni, 2 maakonna õigustega linna ja 6 maakonda):
Nesta Webster

Nesta Helen Webster (24. august 1876 London – 16. mai 1960) oli Briti ajaloolane ja publitsist, kes sai tuntuks oma kirjutistega salaühingute, revolutsioonide ja vandenõuteooriate kohta. Tema töödes käsitleti sageli pangermaniste, illuminaate, vabamüürlasi ja juudi kogukonda, mistõttu on teda peetud vastuoluliseks autoriks.
Websteri uurimistöö keskendus eelkõige Prantsuse revolutsioonile, mille kohta ta esitas hüpoteesi, et sündmusi mõjutasid salajased ühendused. Tema üks tuntumaid teoseid on "World Revolution: The Plot Against Civilization" (1921), kus ta väitis, et maailma ajaloo kulgu on mõjutanud varjatud rahvusvahelised vandenõud.
Tema ideed leidsid toetust peamiselt konservatiivsetes ja paremäärmuslikes ringkondades, kuid on hiljem saanud kriitikat ning paljud väited on ümber lükatud. Sellegipoolest on ta jäänud tuntud tegelaseks vandenõuteooriate ajaloos.
PetroChina

PetroChina Company Limited (hiina keeles: 中國石油天然氣股份有限公司) on Hiina 
nafta- ja gaasiettevõte, Hiina suurim naftakompanii ning 2010. aasta 30. juuni seisuga turuväärtuselt maailma teine ettevõte.
Ettevõte asutati 1999. aastal riigiettevõtte China National Petroleum Corporation (Hiina Riiklik Naftakompanii, lühendatult CNPC) haruna, mille aktsiatega kaubeldakse avalikul. 2007. aasta lõpul omas CNPC 86,29% PetroChina aktsiatest.
Ettevõtte aktsiatega kaubeldakse Hongkongi, Shanghai ja New Yorgi börsidel.
Harju maakonna veekogude loend

Harju maakonna veekogude loend
Gu Chaohao

Gu Chaohao (hiina keeles 谷超豪 (pinyinis Gǔ Chāoháo); 15. mai 1926 Wenzhou Zhejiangi provints – 24. juuni 2012) oli hiina matemaatik.
Chaohao lõpetas 1948 Zhejiangi Ülikooli ja kaitses 1959 Moskva Riiklikus Ülikoolis matemaatika-füüsikadoktori kraadi. Ta oli esimene hiinlane, kes sai loodusteaduste doktoriks. Tema peamised uurimisvaldkonnad olid osatuletistega diferentsiaalvõrrandid, diferentsiaalgeomeetria, soliton ja matemaatiline füüsika.
Ta oli 1988–1993 Hiina Teaduse ja Tehnoloogia Ülikooli rektor. 1980 valiti ta Hiina Teaduste Akadeemia akadeemikuks. 2010 pälvis ta Hiina kõrgeima riikliku preemia eelmise aasta saavutuste eest teaduse ja tehnika vallas.
Ta töötas Shanghais Fudani Ülikoolis.
Şahdəniz

Şahdənizi gaasiväli on Aserbaidžaani suurim gaasiväli. See paikneb Kaspia mere lõunaosas 600 meetri sügavusel. Gaasivälja pindala on umbes 860 ruutkilomeetrit. Gaasiväli avastati 1999. aastal.
Leiukoha gaasivarusid hinnatakse vahemikku 1,5 kuni 3 miljardit barrelit naftat ja 50 kuni 100 miljardit kuupmeetrit maagaasi.
Gaasivälja opereerib BP, mille omanduses on 25,5% leiukohast. Omanikeringi kuuluvad lisaks Statoil (25,5%), SOCAR (10%), Total (10%), LukAgip (10%), Iraani riiklik energiaettevõte NIOC (10%) ja TPAO (9%).
Si j'avais au moins...

"Si j'avais au moins..." on prantsuse laulja Mylène Farmeri pop-rokkballaad. See on kolmas singel albumilt "Point de suture" ja ilmus 16. veebruaril 2009. 
Muusikavideo.
Bruno Aveillani juhitud muusikavideo filmiti kohe pärast Dégénérationi muusikavideot ehk 2008. aasta suvel Prahas. See oli Internetis saadaval 7. jaanuaril 2009 ja esimest korda näidati seda televisioonis 17. jaanuaril 2009. Kaks muusikavideot kokku moodustavad lühifilmi "The Farmer Project".
Gert Gustav August Rennenkampff

Gert Gustav August Edler von Rennenkampff (31. oktoober 1905 Lihula – 7. märts 1969 Ichenhausen (Baieri liidumaa)) oli Eesti vaimulik.
Ta õppis aastatel 1915–1924 Tartus eragümnaasiumis, Tallinna Toomkoolis ja Tartus eragümnaasiumi humanitaarklassis, seejärel 1924–1932 (vaheaegadega) Tartu Ülikooli usuteaduskonnas ja 1926. aastal Erlangenis. Oli aastatel 1932–1933 ajateenistuses Eesti armees. Töötas Tartus, Rakveres ja Tallinnas kasvatajana. Ordineeriti õpetajaks 15. oktoobril 1939 Tallinnas Konrad von zur Mühleni poolt. Oli kiriku vikaarõpetaja.
1939. aastal läks ümberasujana Saksamaale. Oli aastatel 1941–1945 sõjaväeteenistuses. Oli 1945–1946 abipastor Aschaus Baieri liidumaal, 1947–1952 vikaar Neu-Ulmis ja 1952–1969 pastor Ichenhausenis Baieri liidumaal. 1963. aastal võttis osa Luterliku Maailmaliidu täiskogust Helsingis.
Wenzhou

Wenzhou on linn Hiinas Zhejiangi provintsis, Wenzhou Shi halduskeskus. Asub Ou jõe suudme lähedal.
Wenchou moodustab osa Luchengi linnarajoonist.
2000. aasta rahvaloenduse (1.10.2000) järgi oli linna elanike arv 643 674.